অস্ট্রেলিয়া-ইংল্য়ান্ড ম্যাচে ভুল করে বাজল ভারতের জাতীয় সংগীত

নয়া দিল্লি: পাকিস্তানের (Pakistan) মাটিতে খেলতে অস্বীকার করেছে ভারতীয় দল। তাই প্রাথমিকভাবে চ্যাম্পিয়ন্স ট্রফির (ICC Champions Trophy 2025) স্টেডিয়ামগুলিতে ভারতের পতাকা উত্তোলনের কথা অস্ব্বীকার করেছিল পাকিস্তান ক্রিকেট বোর্ড। এই মর্মে প্রকাশ্যে এসেছিল পিসিবি’র বক্তব্য। তবে বিতর্ক থেকে পিছু হটে পাকভূমে উড়েছে তেরঙ্গা। তবে টুর্নামেন্টের চতুর্থ ম্যাচে ফের মুখ পুড়ল পাকিস্তানের। এবার বিতর্কের কেন্দ্রে জাতীয় সঙ্গীত।

আরও পড়ুন: আইপিএল ২০২৫ নিয়ে কী প্ল্যান, খোলসা করলেন ধোনি

শনিবার লাহোরের গদ্দাফি স্টেডিয়ামে অস্ট্রেলিয়া বনাম ইংল্যান্ড ম্যাচের আগে ভুল করে বেজে উঠল ‘জন-গণ-মন’ ৷ যাকে ঘিরে শুরু হয়েছে বিতর্ক। এদিন লাহোরে মিনি অ্যাশেজ শুরুর আগে রীতি মেনে জাতীয় সঙ্গীতের জন্য সমবেত হয় দুই দল। ‘গড সেভ দ্য কিং’ নির্বিঘ্নে সম্পন্ন হলেও, বিপত্তি শুরু হয় অস্ট্রেলিয়ার জাতীয় সঙ্গীত ‘অ্যাডভান্স অস্ট্রেলিয়া ফেয়ার’ শুরু হওয়ার আগে ৷ গদ্দাফি স্টেডিয়ামে কয়েক সেকেন্ডের জন্য বেজে ওঠে ‘জন-গণ-মন-অধিনায়ক’।

সোশ্যাল মিডিয়ায় ভিডিও ছড়িয়ে পড়তেই হাসির রোল নেটপাড়ায়। স্টেডিয়ামেও তৎক্ষণাৎ প্রতিক্রিয়ার সৃষ্টি হয়৷ ভুলের ব্য়াপারে আয়োজক কিংবা আইসিসি’র তরফে কোনও মন্তব্য আসেনি। তবে ভুলের ব্যাখা পিবিসি কী দেয় সেদিকে নজর ক্রিকেট অনুরাগীদের।

Lmao, they played the Indian national anthem instead of Australia at Lahore for a couple of seconds by mistake.#ENGvsAUS pic.twitter.com/j5vhpiSV1O

— GOAT Sachin (@GOATSachin) February 22, 2025

দেখুন আরও খবর: